U z n e s e n i a

 zo zasadnutia Mestského zastupiteľstva v Spišskej Belej,

ktoré sa konalo  dňa  11. januára 2007

uznesenie  č.  2/2007

Mestské zastupiteľstvo v Spišskej Belej

berie na vedomie

informáciu primátora o základných dokumentoch mesta (štatút mesta, platné všeobecne záväzné nariadenia mesta, rozpočet mesta na rok 2007, organizačný poriadok mesta... )

uznesenie  č.  3/2007

Mestské zastupiteľstvo v Spišskej Belej

berie na vedomie

informáciu primátora mesta o právach a povinnostiach vyplývajúcich pre poslancov mestského zastupiteľstva z ústavného zákona č. 357/2004 o ochrane verejného záujmu pri výkone funkcii verejných funkcionárov, zákon o obecnom zriadení, zákona o ochrane osobných údajov,  zákona o slobodnom prístupe k informáciám a o ďalších predpisoch a zákona o obecnom zriadení.

uznesenie  č.  4/2007

Mestské zastupiteľstvo v Spišskej Belej

berie na vedomie

prípravu nového rokovacieho poriadku Mestského zastupiteľstva Spišská Belá

uznesenie  č.  5/2007

Mestské zastupiteľstvo v Spišskej Belej

a) volí

Jozefa Kunu  za zástupcu primátora mesta Spišská Belá

b) určuje

okruh úkonov a činností, ktoré je oprávnený vykonávať zástupca primátora ( okruh vedených úkonov a činností tvorí prílohu tohto uznesenia)

uznesenie  č.  6/2007

Mestské zastupiteľstvo v Spišskej Belej

zriaďuje

svoje stále komisie:

Komisia pre hospodárenie s majetkom mesta

Komisia výstavby, investícií a regionálneho rozvoja

Komisia lesného hospodárstva

Komisia sociálnoprávnej ochrany a kvality života

Komisia na ochranu verejného záujmu

uznesenie  č.  7/2007

Mestské zastupiteľstvo v Spišskej Belej

volí

a)       Ing. Veroniku Kováčikovú, bytom Slnečná 6, poslanca mestského zastupiteľstva

b)       Ing. Františka Čarnogurského, bytom L. Novomeského 39, poslanca mestského zastupiteľstva

c)       Petra Milaňáka bytom Štefánikova 3, poslanca mestského zastupiteľstva

za členov dozornej rady Mestského podniku Spišská Belá s.r.o., Továrenská 30, Spišská Belá

uznesenie  č.  8/2007

Mestské zastupiteľstvo v Spišskej Belej

deleguje

v zmysle § 25 zákona č. 596/2003 Z. z. o štátnej správe v školstve a školskej samospráve v znení neskorších právnych predpisov za členov Rady škôl:

a)       Základná škola  Moskovská  - MUDr. Andrej Novák, Ing. František Čarnogurský

b)       Základná škola Štefánikova ? Ján Halčin, Mgr. Peter Pavličko

c)       Základná umelecká škola ? Ing. Veronika Kováčiková, Mgr. Anna Olekšáková

d)       Centrum voľného času  - Jozef Kuna, Bc. Peter Novajovský, Pavol Bekeš,

e)       Gabriela Gemzu a Petra Milaňáka za členov Rady školy MŠ na ulici Mierovej v Spišskej Bele,

uznesenie  č.  9/2007

Mestské zastupiteľstvo v Spišskej Belej

a) určuje

1.       poslancom mestského  zastupiteľstva odmenu vo výške 600 Sk za každú účasť na zasadaní mestského zastupiteľstva

2.       o odmene zástupcovi primátora bude rozhodovať mestské zastupiteľstvo raz ročne (na konci kalendárneho roka) na základe návrhu predloženého primátorom mesta

b) rozhodlo

v zmysle § 4  ods. 2 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, že primátorovi mesta JUDr. Štefanovi Bieľakovi pre celé funkčné obdobie zvyšuje základný plat o 35%.

uznesenie  č.  10/2007

Mestské zastupiteľstvo v Spišskej Belej

a) určuje pre Matričný úrad Spišská Belá úradné miesto na uzatváranie manželstiev sobášnu miestnosť na Mestskom úrade v Spišskej Bele (Petzvalova 18)

b) určuje dobu na uzatvorenie manželstva pred Matričným úradom v Spišskej Belej  - piatok od 13.00 hod. do 14.00 hod. a sobotu od

13.00 hod. do 18.00 hod.

c) dopĺňa svoje uznesenie č. 1/2007 v bode C/ zo dňa 21.12.2006  a  poveruje v zmysle § 4 ods. 1 zákona č. 36/2005 Z. z. o rodine a o zmene a doplnení niektorých zákonov Ing. Františka Čarnogurskéhom a Mgr. Annu Olekšákovú poslancov mestského zastupiteľstva   výkonom funkcie sobášiacich pri uzatváraní manželstiev  na Matričnom úrade v Spišskej Belej

uznesenie  č.  11/2007

Mestské zastupiteľstvo v Spišskej Belej

menuje

v zmysle zákona č. 314/2001  Z. z. o ochrane pred požiarmi v znení neskorších predpisov Jozefa Lorenčíka, bytom Spišská Belá, Letná 7 za preventivára požiarnej ochrany  mesta Spišská Belá

uznesenie  č.  12/2007

Mestské zastupiteľstvo v Spišskej Belej

deleguje

v zmysle zákona č. 335/1991 o súdoch  a sudcoch, zákona č. 80/1992 Zb. o štátnej správe súdov a voľbách prísediacich, ako aj   zákona č. 385/2000 Z.z.  o sudcoch a prísediacich do funkcie prísediaceho sudcov Okresného súdu v Kežmarku pre roky 2007 -2010

- Jaroslava Líneka, bytom Moskovská 2 Spišská Belá

- Jána Urbana, bytom Záhradná 23, Spišská Belá

- Mgr. Annu Olekšákovú, bytom Popradská 2, Spišská Belá

- Margitu Labisovú, SNP 18, Spišská Belá

uznesenie  č.  13/2007

Mestské zastupiteľstvo v Spišskej Belej

berie na vedomie

informáciu primátora mesta o členstve mesta v dobrovoľných organizáciách a organizáciách s majetkovou účasťou mesta

     Ing. Veronika Kovačiková                  JUDr. Štefan Bieľak

          overovateľ zápisnice                          primátor mesta